Terje Vigen (svensk stumfilm)

***Terje Vigen*** er en svensk stumfilm fra 1917 regissert av Victor Sjöström. Den er basert på Henrik Ibsens dikt med samme navn, som først ble publisert i *[[Nytaarsgave for Illustreret Nyhedsblads Abonnenter]] for 1862*. 

## Bakgrunn, produksjon og annet
Ibsen skrev det episke diktet *Terje Vigen*, inspirert av fortellinger han tidligere hadde hørt i Grimstad mens han var apotekerlærling der.

Filmen var den til da dyreste av AB Svenska Biografteaterns produksjoner med en kostnad rundt 60 000 kroner. Filmen hadde premiere 29. januar 1917 samtidig i Stockholm, Göteborg, Malmö samt København, med et fyldig programblad med Ibsens dikt in extenso, plakater av kunstneren Eigil Schwab og spesialkomponert musikk. Filmen fikk flere gode anmeldelser og ble vist på kinoer over hele Sverige.

Historien om skyld og tilgivelse utspiller seg nesten utelukkende ved og på havet. Havet spiller nesten en hovedrolle som protagonist. Det er ikke bare en bakgrunn, men også et speilbilde til de menneskelige aktørenes sjeleverden. Havet blir herved ikke bare framstilt som naturens poetiske skjønnhet, men også som en kraft som protagonisten må kjempe mot og bestå.

Filmen ble restaurert i 2006. Den er tintet i flere farger, har en lengde på 1160 meter og en varighet på 59 minutter. Mellomtitlene inneholdt ikke handlingsbeskrivelser eller dialoger, som ellers var praksis, men siterte kun utsnitt fra Ibsens dikt.

Det finns også tre tyske filmer basert på Terje Vigen, utgitt 1910, 1920 og 1933. 

## Handling
Filmen forteller den melodramatiske historien om den norske fiskeren Terje Vigen og hans familie. I begynnelsen ser vi en gammel mann, som fra sin hytte ser ut mot brenningene. Hans livshistorie blir nå fortalt i et tilbakeblikk: Den unge Terje Vigen er fisker. Havet gir ham, hans kamerater og også familiene et godt utkomme. Terje bor sammen med sin kone og lille datter i en liten hytte ved sjøen. Det går noen år. I 1809 har krigen mot Napoleon nådd den lille fiskerlandsbyen. Mennene kan ikke lenger utføre sitt arbeid, fordi kysten er blokkert av britene. Snart hersker det sult og nød i landsbyen. Terje våger seg på et utbrudd, for å hente korn i Danmark til de sultende i landsbyen. På tilbaketuren blir han tatt til fange av en nådeløs engelsk kaptein, en lord. For ham spiller Terjes motiver ingen rolle. Blokadeskipet tar med seg Terje til England. Han sitter arrestert der helt til krigen er slutt i 1814 og har med lengsel tenkt på sin familie. Gråsprengt reiser han tilbake til fiskerlandsbyen. Der må han bare konstatere at kona og datteren sultet i hjel på et fattighus. Atter går årene.

Vi er nå tilbake til filmens begynnelse. Den eldre Terje titter ut mot brenningene og det stormfulle havet fra sin hytte. I denne stormen kommer en engelsk yacht i havsnød. Han iler til for å hjelpe og oppdager at båtens eier er den samme mannen som hadde tatt ham til fange og ødelagt hans liv. Han stilles overfor et valg: Skal han hevne seg på denne mannen, hans hustru og datter - eller vil han redde dem?   

Filmen avsluttes med et glimt fra den gamle kirkegården under en nedadstigende sol. Der ligger Terje Vigen begravet.


File:"Terje Vigen". "Nei den som frelste, da værst det kneb, det var nok den lille der" - no-nb digifoto 20160512 00103 blds 08199.jpg|«Nei den som frelste, da værst det kneb, det var nok den lille der.»
File:"Terje Vigen". "Tilbage, Mylord! Et eneste skridt og det koster dig barn og viv." - no-nb digifoto 20160512 00102 blds 08198.jpg|«Tilbage, Mylord! Et eneste skridt og det koster dig barn og viv.»
File:"Terje Vigen". "To kraftige armer var ingen til gavn, for døren stod sot og død." - no-nb digifoto 20160512 00104 blds 08200.jpg|«To kraftige armer var ingen til gavn, for døren stod sot og død.»
File:"Terje Vigen". Til Fladstrand kom han i god behold og hented sin dyre last - no-nb digifoto 20160512 00101 blds 08197.jpg|«Til Fladstrand kom han i god behold og hented sin dyre last.»


## Rolleliste
* Victor Sjöström - Terje Vigen 
* August Falck - Den engelske lorden 
* Edith Erastoff - Den engelske ladyen 
* Bergliot Husberg - Terjes hustru 
* William Larsson - Den nye mannen i Terjes hytte / Offiser på den engelske korvetten 
* Gucken Cederborg - Den nye hustruen i Terjes hytte 
* Olof Ås - Utkikksmann på den engelske korvetten 
* Jenny Tschernichin-Larsson - En kvinne på stranda 
* Julius Hälsig - Engelsk offiser i fengselet 
* Emil Fjellström - En fisker på stranda

## Referanser


## Eksterne lenker
*
*A Cinema History